ครม.เคาะงบกลาง 801 ลบ. ซื้อหน้ากากอนามัยแจกปชช.กลุ่มเสี่ยง
ครม.เคาะงบกลาง 801 ลบ. ซื้อหน้ากากอนามัยแจกปชช.กลุ่มเสี่ยง
ครม.เคาะงบกลาง 801 ลบ. ซื้อหน้ากากอนามัยแจกปชช.กลุ่มเสี่ยง
7 เม.ย. 2563

นางสาวนรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 801 ล้านบาท เพื่อการบริหารจัดการหน้ากากอนามัย สอดคล้องกับมติที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
สำหรับการดำเนินการประกอบด้วย 1.การจัดซื้อหน้ากากอนามัย กระทรวงพาณิชย์จัดซื้อโดยตรงจากโรงงานผู้ผลิตตามกำลังผลิตที่มีอย่างเหมาะสม 2.การกระจายหน้ากากอนามัย ให้บริษัท ไปรษณีย์ไทย จำกัด เป็นผู้จัดส่งหน้ากากอนามัยจากโรงงานผู้ผลิตไปให้กระทรวงมหาดไทย เพื่อกระจายต่อไปยังประชาชนกลุ่มเสี่ยงในพื้นที่ตามความเหมาะสม โดยระยะเวลาดำเนินการ เมษายน-ตุลาคม 2563
ทั้งนี้ ในปัจจุบันกำลังการผลิตหน้ากากอนามัยอยู่ที่ 2.3 ล้านชิ้นต่อวัน และคาดว่าจะเพิ่มกำลังการผลิตได้เป็น2.8 ล้านชิ้นต่อวัน ในเดือนพฤษภาคมนี้